CELEX: 32009R0310
Language: et
Date: 2009-04-15 00:00:00
Title: Komisjoni määrus (EÜ) nr 310/2009, 15. aprill 2009 , millega avatakse lõssipulbri kokkuost pakkumismenetluse teel ajavahemikuks, mis lõpeb 31. augustil 2009

16.4.2009   
            
            
               ET
            
            
               Euroopa Liidu Teataja
            
            
               L 97/13
            
         
      KOMISJONI MÄÄRUS (EÜ) nr 310/2009,
   15. aprill 2009,
   millega avatakse lõssipulbri kokkuost pakkumismenetluse teel ajavahemikuks, mis lõpeb 31. augustil 2009
   EUROOPA ÜHENDUSTE KOMISJON,
   võttes arvesse Euroopa Ühenduse asutamislepingut,
   võttes arvesse nõukogu 22. oktoobri 2007. aasta määrust (EÜ) nr 1234/2007, millega kehtestatakse põllumajandusturgude ühine korraldus ning mis käsitleb teatavate põllumajandustoodete erisätteid (ühise turukorralduse ühtne määrus), (1) eriti selle artikli 13 lõiget 3 ja artikli 18 lõike 2 punkti e koostoimes artikliga 4,
   ning arvestades järgmist:
   
               (1)
            
            
               Komisjoni 15. aprilli 2009. aasta määrusega (EÜ) nr 309/2009 (2) on peatatud ajavahemikuks 1. märtsist kuni 31. augustini 2009 kindlaksmääratud hinnaga lõssipulbri sekkumiskokkuost, kuna pakkumised on ületanud määruse (EÜ) nr 1234/2007 artikli 13 lõike 1 punktis d sätestatud koguse 109 000 tonni.
            
         
               (2)
            
            
               Lõssipulbrituru toetamise jätkamiseks tuleks avada pakkumismenetlus.
            
         
               (3)
            
            
               Komisjoni määruse (EÜ) nr 214/2001 (3) artiklis 13 on sätestatud eeskirjad, mida tuleb järgida, kui komisjon otsustab, et kokkuost peab toimuma pakkumismenetluse teel.
            
         
               (4)
            
            
               Pidades silmas eriolukorda piimaturul ning süsteemi tõhustamiseks on asjakohane teha erand ja suurendada pakkumiste sagedust kahe korrani kuus.
            
         
               (5)
            
            
               Pakkumismenetluse teel toimuva lõssipulbri kokkuostu viivitamata alustamiseks pärast kindlaksmääratud hinnaga lõssipulbri sekkumiskokkuostu lõpetamist peaks käesolev määrus jõustuma võimalikult kiiresti.
            
         
               (6)
            
            
               Käesoleva määrusega ettenähtud meetmed on kooskõlas põllumajandusturgude ühise korralduse komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Määruse (EÜ) nr 1234/2007 artikli 13 lõikes 1 sätestatud piiri ületamise korral avatakse pakkumismenetluse teel toimuv lõssipulbri kokkuost määruse (EÜ) nr 214/2001 II peatüki 4. jao ja käesoleva määruse tingimuste kohaselt kuni 31. augustini 2009.
   Artikkel 2
   Erandina määruse (EÜ) nr 214/2001 artikli 14 lõikest 2 on pakkumiste esitamistähtaeg vastuseks individuaalsetele pakkumiskutsetele iga kuu esimesel ja kolmandal teisipäeval kell 11.00 (Brüsseli aja järgi).
   Augustis on kõnealune tähtaeg siiski neljandal teisipäeval kell 11.00 (Brüsseli aja järgi). Kui teisipäev on riigipüha, on tähtaeg eelmisel tööpäeval kell 11.00 (Brüsseli aja järgi).
   Artikkel 3
   Käesolev määrus jõustub järgmisel päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 15. aprill 2009
      
         
            Komisjoni nimel
         
         
            põllumajanduse ja maaelu arenduse peadirektor
         
         Jean-Luc DEMARTY
         
      
   
   
      (1)  ELT L 299, 16.11.2007, lk 1.
   
      (2)  ELT L 97, 16.4.2009, lk 12.
   
      (3)  EÜT L 37, 7.2.2001, lk 100.